CELEX: 32005R0306
Language: et
Date: 2005-02-24 00:00:00
Title: Komisjoni määrus (EÜ) nr 306/2005, 24. veebruar 2005, millega muudetakse Euroopa Parlamendi ja nõukogu määruse (EÜ) nr 138/2004 (põllumajanduse arvepidamise kohta ühenduses) I lisaEMPs kohaldatav tekst

25.2.2005   
            
            
               ET
            
            
               Euroopa Liidu Teataja
            
            
               L 52/9
            
         KOMISJONI MÄÄRUS (EÜ) nr 306/2005,
   24. veebruar 2005,
   millega muudetakse Euroopa Parlamendi ja nõukogu määruse (EÜ) nr 138/2004 (põllumajanduse arvepidamise kohta ühenduses) I lisa
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 5. detsembri 2003. aasta määrust (EÜ) nr 138/2004 põllumajanduse arvepidamise kohta ühenduses, (1) eelkõige selle artikli 2 lõiget 2,
   ning arvestades järgmist:
   
               (1)
            
            
               Euroopa Parlamendi ja nõukogu määruse (EÜ) nr 138/2004 I lisas on esitatud põllumajanduse arvepidamise metoodika ühenduses (edaspidi “PAP metoodika”). Kõnealuse lisa punktides 3.056 ja 3.064 on esitatud näited vastavalt tootesubsiidiumide ja muude tootmissubsiidiumide kohta koos viitega konkreetsetele eelarveridadele. Mõningad nendest viidetest enam ei kehti ning mõlemat punkti on vaja ajakohastada.
            
         
               (2)
            
            
               PAP metoodika ajakohastamise ülesanne on määratud komisjonile.
            
         
               (3)
            
            
               Seepärast tuleks määrust (EÜ) nr 138/2004 vastavalt muuta.
            
         
               (4)
            
            
               Käesolevas määruses sätestatud meetmed on kooskõlas nõukogu otsusega 72/279/EMÜ (2) asutatud alalise põllumajandusstatistika komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 138/2004 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. veebruar 2005
      
         
            Komisjoni nimel
         
         
            komisjoni liige
         
         Joaquín ALMUNIA
      
   
   
      (1)  ELT L 33, 5.2.2004, lk 1.
   
      (2)  EÜT L 179, 7.8.1972, lk 1.
   
      LISA
      Määruse (EÜ) nr 138/2004 I lisa muudetakse järgmiselt.
      
                  1)
               
               
                  Punkt 3.056 asendatakse järgmisega:
                  
                              “3.056
                           
                           
                              Toodangu väärtuse baashindades hindamise meetod nõuab tootesubsiidiumide ja muude tootmissubsiidiumide põhimõttelist eristamist. Põllumajandustoodete subsiidiume (1) võidakse maksta kas põllumajandustootjatele või teistele ettevõtjatele. Baashinna saamiseks lisatakse tootjatele laekunud turuhinnale vaid põllumajandustootjatele makstud tootesubsiidiumid. Ettevõtjatele, välja arvatud põllumajandustootjad, makstavaid põllumajandustoodete subsiidiume PAPs ei kajastata.”
                           
                        
                     (1)  Põllumajandustootjatele makstavad põllumajandustoodete subsiidiumid hõlmavad tootjatele hinnavahetoetusena makstavaid subsiidiume (st juhtumeid, kus valitsemissektor maksab põllumajandustoodete tootjatele keskmise turuhinna ja põllumajandustoodetele garanteeritud hinna vahe)."
						
               
            
                  2)
               
               
                  Punkt 3.064 asendatakse järgmisega:
                  
                              “3.064
                           
                           
                              Põllumajanduse puhul on muud olulisemad tootmisega seotud subsiidiumid järgmised:
                              
                                          —
                                       
                                       
                                          palgasubsiidiumid,
                                       
                                    
                                          —
                                       
                                       
                                          residentidest tootmisüksustele makstavad intressitoetused (vt ESA 95, 4.37 alapunkt c), ka juhul, kui need on mõeldud kapitalimahutuse soodustamiseks. (2) Tegelikkuses on need jooksvad ülekanded, mille eesmärk on vähendada tootjate tegevuskulusid. Neid käsitatakse kontodel subsiidiumidena tootjatele, kes neid toetusi saavad, isegi juhul kui tegelikult tasutakse intressivahe otse valitsusele või laenu andnud krediidiasutusele (erand maksekriteeriumist),
                                       
                                    
                                          —
                                       
                                       
                                          ühtse maksumääraga süsteemide kohaldamisest tulenev lisandväärtusmaksu ülehüvitamine (vt 3.041 ja 3.042),
                                       
                                    
                                          —
                                       
                                       
                                          sotsiaalmaksete ja kinnisvaramaksude hüvitamine,
                                       
                                    
                                          —
                                       
                                       
                                          muude kulude hüvitamine, näiteks veini ja viinamarjavirde eraladustusabi ja abi lauaveinide ümberladustamiseks (tingimusel, et varud kuuluvad põllumajanduslikule üksusele),
                                       
                                    
                                          —
                                       
                                       
                                          mitmesugused muud tootmissubsiidiumid:
                                       
                                    
                                          —
                                       
                                       
                                          toetused maa tootmisest kõrvaldamiseks (kohustuslik tootmisest kõrvaldamine, mis on seotud kasvupinnal põhinevate toetustega, ja vabatahtlik tootmisest kõrvaldamine),
                                       
                                    
                                          —
                                       
                                       
                                          rahaline hüvitis värskete puu- ja köögiviljade turult kõrvaldamise eest. Neid toetusi makstakse sageli turutootjate rühmadele ning neid tuleks käsitada põllumajandussubsiidiumidena, kuna tegemist on otsese hüvitisega toodangu kadude eest,
                                       
                                    
                                          —
                                       
                                       
                                          hooajakohanduseks (aastaaegade mõju hüvitamine) ja ekstensiivistamiseks antavad kariloomatoetused,
                                       
                                    
                                          —
                                       
                                       
                                          toetused põllumajandustootmiseks ebasoodsamates ja/või mägistes piirkondades,
                                       
                                    
                                          —
                                       
                                       
                                          muud tootmismeetodite mõjutamiseks (ekstensiivistamine, reostuse vähendamise meetodid jms) antavad toetused,
                                       
                                    
                                          —
                                       
                                       
                                          tootjatele makstavad hüvitised korduvate kadude eest varudest, näiteks lõpetamata toodanguna käsitatavate taime- ja loomakasvatussaaduste ning kasvufaasis istandikega seotud kadude eest (vt 2.040–2.045). Seevastu hüvitised kaubavarude ja/või tootmisteguritena kasutatavate istandikega seotud kadude eest kirjendatakse kapitalikontole muude kapitalisiiretena.”
                                       
                                    
                        
                     (2)  Kui aga toetusel on kaks eesmärki – nii laenu amortisatsiooni kui selle intresside katmine – ja seda ei ole võimalik nimetatud kaheks elemendiks jagada, käsitatakse kogu toetust investeerimistoetusena."